Suvestinė redakcija nuo 2007-02-04 iki 2007-11-22

Nutarimas paskelbtas: Žin. 1998, Nr. 103-2838, i. k. 0981100NUTA00001341

Nauja redakcija nuo 2007-02-04:

Nr. 111, 2007-01-31, Žin. 2007, Nr. 15-554 (2007-02-03), i. k. 1071100NUTA00000111

LIETUVOS RESPUBLIKOS VYRIAUSYBĖ

NUTARIMAS

DĖL TARNYBINIŲ LENGVŲJŲ AUTOMOBILIŲ ĮSIGIJIMO, NUOMOS IR NAUDOJIMO BIUDŽETINĖSE ĮSTAIGOSE

1998 m. lapkričio 17 d. Nr. 1341

Vilnius

Vadovaudamasi Lietuvos Respublikos valstybės tarnybos įstatymo (Žin., 1999, Nr. 66-2130; 2002, Nr. 45-1708; 2003, Nr. 101-4534; 2006, Nr. 4-97) 41 straipsnio 8 dalimi ir siekdama taupiai naudoti valstybės lėšas, Lietuvos Respublikos Vyriausybė nutaria:

1. Nustatyti, kad:

1.1. Ministerijos, Vyriausybės įstaigos, įstaigos prie ministerijų ir kitos iš Lietuvos Respublikos valstybės biudžeto (toliau vadinama – biudžetas) ir valstybės pinigų fondų išlaikomos biudžetinės įstaigos (toliau vadinama – biudžetinės įstaigos), vadovaudamosi Lietuvos Respublikos viešųjų pirkimų įstatymu (Žin., 1996, Nr. 84-2000; 2006, Nr. 4-102), gali naudoti biudžeto ir valstybės pinigų fondų lėšas, jeigu šių lėšų naudojimą reglamentuojantys teisės aktai nenustato ko kita, tarnybiniams lengviesiems automobiliams pirkti iš šiam tikslui metinėse išlaidų sąmatose numatytų lėšų.

1.2. Lengvuosius automobilius, ne brangesnius kaip 60 tūkst. litų (be pridėtinės vertės mokesčio), taip pat, neatsižvelgiant į automobilių įsigijimo vertę, – greitosios pagalbos arba operatyviniais tikslais naudojamus automobilius su specialia įranga (toliau vadinama  specialios paskirties lengvieji automobiliai) ir lengvuosius automobilius, skirtus Užsienio reikalų ministerijos valstybinio ir diplomatinio protokolo reikmėms, Lietuvos Respublikos diplomatinėms atstovybėms užsienio valstybėse, konsulinėms įstaigoms, atstovybėms prie tarptautinių organizacijų, specialiosioms misijoms (toliau vadinama – diplomatinės atstovybės) ir specialiesiems atašė, gynybos atašė ir asmenims, perkeltiems į Lietuvos Respublikos diplomatines atstovybes, atstovybes prie tarptautinių organizacijų, užsienio valstybių ir tarptautines karines arba gynybos institucijas, specialiąsias misijas, iš šio nutarimo 1.1 punkte nurodytų lėšų biudžetinės įstaigos (išskyrus ministerijas) gali įsigyti tik steigėjo leidžiamos, o valstybės mokslo ir studijų institucijos – tik Švietimo ir mokslo ministerijos leidžiamos. Brangesnius kaip 60 tūkst. litų (be pridėtinės vertės mokesčio) lengvuosius automobilius iš šio nutarimo 1.1 punkte nurodytų lėšų biudžetinės įstaigos (įskaitant ministerijas, taip pat valstybės mokslo ir studijų institucijas) gali įsigyti Lietuvos Respublikos Vyriausybės leidžiamos.

1.3. Biudžetinėse įstaigose gali būti pareigybiniai tarnybiniai ir tarnybiniai lengvieji automobiliai.

1.4. Biudžetinės įstaigos gali nuolat arba prireikus (vykstantiems į komandiruotes darbuotojams aptarnauti ir panašiai) naudotis tarnybiniais lengvaisiais automobiliais pagal nuomos sutartis su įmonėmis, įstaigomis, organizacijomis (toliau vadinama – įmonės), neviršydamos joms nustatyto išlaidų tarnybiniams lengviesiems automobiliams išlaikyti arba jiems nuomoti dydžio.

Biudžetinė įstaiga negali leisti įstaigos darbuotojui neatlygintinai naudotis įstaigos tarnybiniu lengvuoju automobiliu ne tarnybos reikmėms.

Biudžetinė įstaiga, atsižvelgdama į Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 14 straipsnio nuostatas, esant motyvuotam rašytiniam darbuotojo prašymui, gali įstaigos vadovo arba jo įgalioto asmens sprendimu įstaigos tarnybinį lengvąjį automobilį, kurio nuomos laikotarpiu nereikia valstybės funkcijoms įgyvendinti, ne konkurso būdu išnuomoti įstaigos darbuotojui (valstybės politikui, valstybės pareigūnui, valstybės tarnautojui arba kitam darbuotojui) ne tarnybos reikmėms. Bendra įstaigos tarnybinio lengvojo automobilio nuomos trukmė šioms reikmėms negali būti ilgesnė kaip 30 dienų per kalendorinius metus. Įstaigos tarnybinį lengvąjį automobilį išsinuomojęs darbuotojas sumoka nuompinigius, apmoka degalų įsigijimo ir kitas nuomos metu patirtas išlaidas. Nuompinigių už nuomojamą tarnybinį lengvąjį automobilį dydis apskaičiuojamas pagal Nuompinigių už valstybės ilgalaikio materialiojo turto nuomą skaičiavimo tvarką, patvirtintą aplinkos ministro ir finansų ministro 2002 m. kovo 1 d. įsakymu Nr. 87/59 (Žin., 2002, Nr. 25-913; 2003, Nr. 41-1891).

1.5. Pareigybiniais tarnybiniais lengvaisiais automobiliais turi teisę naudotis:

1.5.1. su vairuotojais arba be vairuotojų – Vyriausybės nariai, Vyriausybės kancleris, Ministro Pirmininko vyriausiasis patarėjas, Ministro Pirmininko sekretoriato vadovas, viceministrai, ministerijų valstybės sekretoriai, diplomatinių atstovybių vadovai, Vyriausybės įstaigų vadovai ir apskričių viršininkai jiems nustatytoms funkcijoms atlikti. Vyriausybės nariai, Vyriausybės kancleris, Ministro Pirmininko vyriausiasis patarėjas, Ministro Pirmininko sekretoriato vadovas, diplomatinių atstovybių vadovai turi teisę naudotis pareigybiniais tarnybiniais lengvaisiais automobiliais ir kitais su jų veiklos (įskaitant ministrų susitikimus su gyventojais ir kitus renginius) ypatumais susijusiais atvejais, kai būtina užtikrinti jų pareigų vykdymą arba asmens saugumą;

1.5.2. be vairuotojų – ministerijų sekretoriai, jeigu jie nesinaudoja lengvuoju tarnybiniu įstaigos transportu.

1.6. Biudžetinėms įstaigoms draudžiama neatlygintinai naudotis joms pavaldžių ir jų reguliavimo sričiai priskirtų įstaigų ar organizacijų tarnybiniais lengvaisiais automobiliais, išskyrus Vidaus reikalų ministeriją ir Krašto apsaugos ministeriją, kurias aptarnauja tam tikslui įsteigti iš biudžeto išlaikomi autoūkiai.

1.7. Pareigybiniai tarnybiniai lengvieji automobiliai ir tarnybiniai lengvieji automobiliai turi būti draudžiami teisės aktų nustatyta tvarka.

1.8. Ministerijos, neviršydamos šio nutarimo 2 punkte joms nustatyto išlaidų tarnybiniams lengviesiems automobiliams išlaikyti arba jiems nuomoti dydžio, turi teisę viceministrams, ministerijų valstybės sekretoriams ir ministerijų sekretoriams, atsisakiusiems naudotis pareigybiniais tarnybiniais lengvaisiais automobiliais ir naudojantiems netarnybinius automobilius tarnybos reikmėms, kas mėnesį mokėti kompensaciją (išreikštą Statistikos departamento prie Lietuvos Respublikos Vyriausybės (toliau vadinama – Statistikos departamentas) paskutinį kartą paskelbtu šalies ūkio vidutinio mėnesinio darbo užmokesčio dydžiu) degalų išlaidoms ir automobilio amortizacijai padengti – iki 0,8.

Diplomatams ir valstybės tarnautojams, dirbantiems diplomatinėse atstovybėse, naudojantiems netarnybinius automobilius tarnybos reikmėms, kas mėnesį gali būti mokama kompensacija (išreikšta Statistikos departamento paskutinį kartą paskelbtu šalies ūkio vidutinio mėnesinio darbo užmokesčio dydžiu) degalų išlaidoms ir automobilio amortizacijai padengti – iki 1.

Šios lėšos naudojamos neatsiskaitytinai.

1.9. Biudžetinėms įstaigoms išlaidų dydis tarnybiniams lengviesiems automobiliams išlaikyti arba jiems nuomoti nustatomas pagal jiems atitinkamų programų metinėse išlaidų sąmatose patvirtintų asignavimų išlaidoms dydį. Asignavimais išlaidoms laikomos išlaidos, atitinkančios Lietuvos Respublikos valstybės ir savivaldybių biudžetų pajamų ir išlaidų klasifikacijos, patvirtintos finansų ministro 2003 m. liepos 3 d. įsakymu Nr. 1K-184 (Žin., 2003, Nr. 69-3135; 2005, Nr. 118-4287), II skyriaus „Valstybės ir savivaldybių biudžetų išlaidų ekonominė klasifikacija“ 2 punkte „Išlaidos“ nurodytas išlaidas.

2. Patvirtinti biudžetinėms įstaigoms (išskyrus Krašto apsaugos ministeriją ir Vidaus reikalų ministeriją) šį išlaidų tarnybiniams lengviesiems automobiliams, išskyrus specialios paskirties lengvuosius automobilius, išlaikyti arba jiems nuomoti dydį (asignavimų išlaidoms, tvirtinamų biudžetinių įstaigų atitinkamų programų metinėse išlaidų sąmatose, procentais):

Lietuvos Respublikos Vyriausybės kanceliarijai, Žemės ūkio ministerijai – iki 4;

Lietuvos Respublikos Vyriausybės atstovo institucijai – iki 5;

Švietimo ir mokslo ministerijai, Aplinkos ministerijai – iki 3,5;

Kultūros ministerijai, Sveikatos apsaugos ministerijai – iki 3;

Finansų ministerijai, Socialinės apsaugos ir darbo ministerijai, Susisiekimo ministerijai, Teisingumo ministerijai, Ūkio ministerijai, Užsienio reikalų ministerijai – iki 2;

Vyriausybės įstaigoms – iki 1,5, išskyrus Valstybinę maisto ir veterinarijos tarnybą – iki 3,5.

Į nurodytąsias išlaidas neįskaitomi vairuotojų darbo užmokestis ir šio nutarimo 1.5.1 punkte nurodytų asmenų pareigybinių tarnybinių lengvųjų automobilių išlaikymo išlaidos.

3. Nustatyti, kad:

3.1. Kitoms biudžetinėms įstaigoms išlaidų tarnybiniams lengviesiems automobiliams, išskyrus specialios paskirties lengvuosius automobilius, išlaikyti arba jiems nuomoti dydį (asignavimų išlaidoms, tvirtinamų biudžetinių įstaigų atitinkamų programų metinėse išlaidų sąmatose, procentais) tvirtina:

3.1.1. ministerijos – prie ministerijų įsteigtiems departamentams, tarnyboms ar inspekcijoms, taip pat kitoms įstaigoms, kurių steigėjo funkcijas atlieka ministerija, turinčioms struktūrinių padalinių Lietuvos Respublikos teritorijoje (iki 4 procentų), kitoms ministerijų valdymo srities arba ministerijoms atskaitingoms biudžetinėms įstaigoms (kontroliuojančioms įstaigoms – iki 3 procentų, kitoms biudžetinėms įstaigoms – iki 1,5 procento), išskyrus Valstybinę aplinkos apsaugos inspekciją, Generalinę miškų urėdiją prie Aplinkos ministerijos, Valstybinę teritorijų planavimo ir statybos inspekciją prie Aplinkos ministerijos, Valstybinę saugomų teritorijų tarnybą prie Aplinkos ministerijos, valstybinių parkų ir rezervatų direkcijas, Aplinkos apsaugos agentūrą ir regionų aplinkos apsaugos departamentus, Lietuvos metrologijos inspekciją, Lietuvos kariuomenę, departamentus, tarnybas prie Krašto apsaugos ministerijos ir Vidaus reikalų ministerijos, Lietuvos automobilių kelių direkciją prie Susisiekimo ministerijos, Transporto investicijų direkciją, Pasienio kontrolės punktų direkciją prie Susisiekimo ministerijos, Valstybinę vidaus vandenų laivybos inspekciją, Nacionalinę žemės tarnybą prie Žemės ūkio ministerijos, diplomatines atstovybes (joms išlaidų limitus tvirtina atitinkamai Aplinkos ministerija, Teisingumo ministerija, Krašto apsaugos ministerija, Vidaus reikalų ministerija, Susisiekimo ministerija, Žemės ūkio ministerija ir Užsienio reikalų ministerija, atsižvelgdamos į jų darbo specifiką);

3.1.2. Valstybinė maisto ir veterinarijos tarnyba – jai pavaldžioms biudžetinėms įstaigoms (atsižvelgdama į jų geografinę padėtį ir vykdomas valstybinės kontrolės, veterinarinės priežiūros mastą ir dažnumą – iki 3 procentų);

3.1.3. Vidaus reikalų ministerija – apskričių viršininkų administracijoms (atsižvelgdama į jų geografinę padėtį – iki 3,5 procento);

3.1.4. apskričių viršininkai – pavaldžioms biudžetinėms įstaigoms (iki 1,5 procento).

3.2. Valstybės institucijų ir įstaigų valstybės tarnautojams gali būti suteikiama galimybė naudoti netarnybinius automobilius tarnybos reikmėms, ir jiems kas mėnesį gali būti mokama kompensacija (išreikšta Statistikos departamento paskutinį kartą paskelbtu šalies ūkio vidutinio mėnesinio darbo užmokesčio dydžiu) degalų išlaidoms ir automobilio amortizacijai padengti – iki 0,3.

3.3. Šio nutarimo 3.2 punkte nurodyta kompensacija gali būti mokama neviršijant biudžetinėms įstaigoms nustatytų išlaidų tarnybiniams lengviesiems automobiliams išlaikyti arba nuomoti. Šios lėšos naudojamos neatsiskaitytinai.

3.4. Savivaldybių institucijų ir įstaigų valstybės tarnautojams už netarnybinio automobilio naudojimą tarnybos reikmėms kas mėnesį gali būti mokama kompensacija (išreikšta Statistikos departamento paskutinį kartą paskelbtu šalies ūkio vidutinio mėnesinio darbo užmokesčio dydžiu) degalų išlaidoms ir automobilio amortizacijai padengti – iki 0,3.

3.5. Biudžetinių įstaigų vadovai turi užtikrinti lėšų pareigybiniams tarnybiniams ir tarnybiniams lengviesiems automobiliams išlaikyti racionalų panaudojimą, paskirti darbuotojus, kurie kontroliuotų, kaip naudojami tarnybiniai lengvieji automobiliai, ar jie tinkamai laikomi, saugomi, naudojami tik tarnybiniams įstaigų uždaviniams bei funkcijoms vykdyti ir šio nutarimo 1.4 punkto trečiosios pastraipos nuostatoms įgyvendinti.

4. Įpareigoti ministrus, įstaigų prie ministerijų vadovus (suderinus su atitinkama ministerija), apskričių viršininkus, Vyriausybės įstaigų vadovus, taip pat kitų biudžetinių įstaigų vadovus (atitinkamai suderinus su ministerija, įstaiga prie ministerijos, apskrities viršininko administracija arba Vyriausybės įstaiga) patvirtinti savo įstaigos tarnybinių ir netarnybinių lengvųjų automobilių naudojimo taisykles ir kompensacijų už netarnybinių lengvųjų automobilių naudojimą dydį.

5. Rekomenduoti:

5.1. taikyti šiuos išlaidų tarnybiniams lengviesiems automobiliams, išskyrus specialios paskirties lengvuosius automobilius, išlaikyti arba nuomoti dydžius (asignavimų išlaidoms, tvirtinamų įstaigų atitinkamų programų metinėse išlaidų sąmatose, procentais):

5.1.1. Lietuvos Respublikos Seimui atskaitingoms institucijoms – iki 4 procentų;

5.1.2. valstybinėms aukštosioms mokykloms – iki 1 procento;

5.2. savivaldybių taryboms:

5.2.1. nustatyti, kad iš savivaldybių biudžetų išlaikomos biudžetinės įstaigos ne brangesnius kaip 60 tūkst. litų (be pridėtinės vertės mokesčio) tarnybinius lengvuosius automobilius gali įsigyti tik steigėjo leidžiamos, o brangesnius kaip 60 tūkst. litų (be pridėtinės vertės mokesčio) tarnybinius lengvuosius automobilius  tik savivaldybės tarybos leidžiamos;

5.2.2. nustatyti iš savivaldybių biudžetų išlaikomoms biudžetinėms įstaigoms išlaidų tarnybiniams lengviesiems automobiliams, išskyrus specialios paskirties lengvuosius automobilius, išlaikyti arba nuomoti dydį – iki 1,5 procento asignavimų išlaidoms, tvirtinamų šių įstaigų metinėse išlaidų sąmatose;

5.2.3. nustatyti tarnybinių lengvųjų automobilių naudojimo iš savivaldybių biudžetų išlaikomose biudžetinėse įstaigose taisykles ir šio nutarimo 3.4 punkte nurodytų kompensacijų mokėjimo taisykles.

6. Šis nutarimas netaikomas:

6.1. išskyrus 3.2 punktą  Lietuvos Respublikos Prezidentūrai, Lietuvos Respublikos Seimo kanceliarijai, Lietuvos Respublikos Konstituciniam Teismui, Lietuvos Aukščiausiajam Teismui, Lietuvos vyriausiajam administraciniam teismui, Lietuvos apeliaciniam teismui, apygardų teismams, apygardų administraciniams teismams, apylinkių teismams, Nacionalinei teismų administracijai, Generalinei prokuratūrai, teritorinėms prokuratūroms, Valstybės saugumo departamentui, Specialiųjų tyrimų tarnybai;

6.2. išskyrus 3.2 ir 5.1.1 punktus  Valstybės kontrolei ir kitoms Lietuvos Respublikos Seimui atskaitingoms institucijoms.

MINISTRAS PIRMININKAS	GEDIMINAS VAGNORIUS

FINANSŲ MINISTRAS	ALGIRDAS ŠEMETA

Pakeitimai:

1.

Lietuvos Respublikos Vyriausybė, Nutarimas

Nr. 380, 1999-04-07, Žin., 1999, Nr. 33-963 (1999-04-14), i. k. 0991100NUTA00000380

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" dalinio pakeitimo

2.

Lietuvos Respublikos Vyriausybė, Nutarimas

Nr. 606, 1999-05-19, Žin., 1999, Nr. 44-1415 (1999-05-21), i. k. 0991100NUTA00000606

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" dalinio pakeitimo

3.

Lietuvos Respublikos Vyriausybė, Nutarimas

Nr. 1168, 1999-10-22, Žin., 1999, Nr. 90-2653 (1999-10-27), i. k. 0991100NUTA00001168

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" dalinio pakeitimo

4.

Lietuvos Respublikos Vyriausybė, Nutarimas

Nr. 1322, 2000-11-02, Žin., 2000, Nr. 95-2985 (2000-11-08), i. k. 1001100NUTA00001322

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" dalinio pakeitimo

5.

Lietuvos Respublikos Vyriausybė, Nutarimas

Nr. 1442, 2001-12-03, Žin., 2001, Nr. 103-3663 (2001-12-07), i. k. 1011100NUTA00001442

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" dalinio pakeitimo

6.

Lietuvos Respublikos Vyriausybė, Nutarimas

Nr. 878, 2002-06-12, Žin., 2002, Nr. 60-2441 (2002-06-19), i. k. 1021100NUTA00000878

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" pakeitimo

7.

Lietuvos Respublikos Vyriausybė, Nutarimas

Nr. 1990, 2002-12-17, Žin., 2002, Nr. 120-5421 (2002-12-20); Žin., 2002, Nr. 123-0 (2002-12-24), i. k. 1021100NUTA00001990

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" pakeitimo

8.

Lietuvos Respublikos Vyriausybė, Nutarimas

Nr. 268, 2003-02-26, Žin., 2003, Nr. 23-967 (2003-03-05), i. k. 1031100NUTA00000268

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" pakeitimo

9.

Lietuvos Respublikos Vyriausybė, Nutarimas

Nr. 749, 2003-06-12, Žin., 2003, Nr. 58-2586 (2003-06-18), i. k. 1031100NUTA00000749

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" pakeitimo

10.

Lietuvos Respublikos Vyriausybė, Nutarimas

Nr. 1643, 2003-12-19, Žin., 2003, Nr. 121-5486 (2003-12-23), i. k. 1031100NUTA00001643

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" pakeitimo

11.

Lietuvos Respublikos Vyriausybė, Nutarimas

Nr. 111, 2007-01-31, Žin., 2007, Nr. 15-554 (2007-02-03), i. k. 1071100NUTA00000111

Dėl Lietuvos Respublikos Vyriausybės 1998 m. lapkričio 17 d. nutarimo Nr. 1341 "Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose" pakeitimo